**Referat fra digitalt styremøte 10.01.22**

 **Kl.18.00-19.30**

**Tilstede:** Ingun Bråten Thoresen, Are Berg, Jorunn Svindahl og Anna Sandvik

**Forfall:** Karin Menzhi og Odd Hamnøy

**Sak 1/22 Godkjenning av innkalling og saksliste**

**Vedtak:** Saksliste og innkalling godkjennes.

**Sak 2/22 Godkjenning av referat fra styremøte 01.11.21**

**Vedtak:** Referatet fra styremøtet 01.11.21 godkjennes.

**Sak 3/22 Presentasjon av ny dirigent Anna Sandvik og resten av styret**

Anna Sandvik blir ny dirigent for Fermate Vokal fra 1.januar 2022.

**Vedtak:**

**Anna** sender Are et bilde og litt omtale av seg selv, som **Are** legger ut på korets hjemmeside. Anna godtar kontrakten som korets nye dirigent og signerer den, da vi møtes fysisk.

**Sak 4/22 Årshjul 2022-23**

På grunn av koronapandemien er det vanskelig å planlegge vårterminen, men forslag til årsplan er laget.

MoRu v/Jorunn og dirigenten kom med forslag til sanger for vårterminen.

**Vedtak:**

Vi følger opp oppgaver og aktiviteter i årshjulet og kormedlemmene vil få informasjon på e-post om oppstart av vårterminen. Hvis koronarestriksjonene fortsetter på samme vis, så starter vi opp med digitale stemmeøvelser 17.januar. **Ingun** sender ut informasjon og **Are** kaller inn til eventuell digital øvelse.

MoRu v/Jorunn og dirigentens forslag er at vi starter opp med noen nye sanger på første øvelse, men at vi også repeterer noen av de vi kan, slik at Anna kan få mer kjennskap til hvordan koret synger. **Jorun** sender noter og oversikt over aktuelle sanger til Anna, med Ingun på kopi!

**Ingun** tar kontakt med Frauna (restaurant på Frogner i «gamle» Sørum) om mulighet for å arrangere korkafè der i løpet av våren.

**Are** oppdaterer årshjulet som sendes som vedlegg til referatet.

**Sak 5/22 Evaluering jubileumskonserten i Sørum kirke 14. november 2021**

**Vedtak**:

Styret ga innspill om at øvelsen i forkant av konserten ble for lang. Temperaturen i kirken burde vært høyere, litt for kald! Kirken har god akustikk, men koret er ikke godt nok kjent i lokalmiljøet, derfor ikke så mange tilhørere? Krevende å ha over tjue sanger som repertoar, men god trening for koret!

Styret var enige om at dette ble en veldig bra konsert, med Matthias Isaksen som dirigent og Knut Grove som en flott solist!

Saken tas til orientering.

**Sak 6/22 Økonomi**

Are informerte om korets økonomi.

Søknad om VO(voksenopplæring) – midler, med frist 5.januar 2022 er sendt.

**Vedtak:**

Korets økonomi er i balanse. Regnskapet for 2021 er sluttført og vil gjennomgås på årsmøte.

**Are** søker om midler fra Blaker sparebank.

**Sak 7/22 Årsmøte 28.02.22**

Til orientering ble denne informasjonen i kursiv sendt til forrige styremøte også:

*Disse valgt på årsmøtet i 2021:*

*Leder: Ingun Bråten Thoresen – velges for 2 år*

*Nestleder/sekretær: Karin Menzhi – velges for 1. år*

*Kasserer: Are Berg – velges for 1. år*

*MoRu:*

*Jorunn Svindahl – velges for 1. år*

*Odd Hamnøy – velges for 1. år*

*Valgkomite 2022:*

*Lena Giselsson Follerås – velges for 1.år*

*Steinar Brun – velges for 1.år*

**Vedtak:**

Hvis det viser seg at koronarestriksjonene blir langvarige, blir årsmøtet digitalt, da det ifølge vedtektene skal holdes i februar.

Valgkomiteen v/**Lena og Steinar** sender sin innstilling sammen med de andre årsmøtepapirene 14.februar.

Styret innstiller to medlemmer til å være valgkomitè for 2023.

Styret og MoRu skriver sine forslag til årsrapporter innen 27.januar og de ferdigstilles innen 11.februar.

**Ingun** sender ut innkallingen til årsmøtet 7. februar og alle årsmøtepapirene 14.februar.

**Sak 8/22 Eventuelt**

Neste styremøte er 31.01.22 kl 17:30-19:00

Saker til neste styremøte: Verving av nye kormedlemmer og budsjett 2022

 Refr. Ingun Bråten Thoresen